1 — Kurser og seminarer

Akademiet afholdt 91 (88) kurser, seminarer og konferencer. En foreløbig vurdering af evalueringerne viser, at der generelt er stor tilfredshed med akademiets aktiviteter, og at læringsresultaterne er gode. Akademiet har samlet 2 198 retshåndhævende tjenestemænd (841 undervisere og 1 997 deltagere) fra 36 lande (EU-medlemsstater og tredjelande). Akademiet arrangerede 10 (7) aktiviteter til støtte for netværket og implementerede systemrammeaftalen om partnerskab, som muliggør tilskudsaftaler under 2011-programmet og videre frem. Ingen aktiviteter blev udsat til det følgende kalenderår.

2 — Eksterne forbindelser

Akademiet indgik samarbejdsaftaler med det tyrkiske politiinstitut og det kroatiske politiakademi den 7. december 2010. Akademiet undertegnede desuden reviderede samarbejdsaftaler med det islandske politiakademi og det norske politiuniversitet den 9. december 2010. Der blev indledt forhandlinger om fremtidige samarbejdsaftaler med Den Russiske Føderation, Georgien, Albanien og Montenegro (én aftale og ét aftalememorandum).

3 — Fælles undervisningsplaner

I 2010 blev der tilføjet en fælles undervisningsplan om hvidvaskning af penge til de fem fælles undervisningsplaner, der allerede var iværksat til gennemførelse i medlemsstaterne: Europol, Politietik og forebyggelse af korruption, Vold i hjemmet (I & II) Menneskehandel og Narkotikahandel.

4 — Evaluering

En femårig evaluering af akademiets aktiviteter blev afsluttet i 2010.

5 — Forskning og videnskab

Netværket af nationale forsknings- og videnskabskorrespondenter og arbejdsgruppen vedrørende forskning og videnskab støttede forberedelserne til tre specifikke forsknings- og videnskabsaktiviteter i akademiets arbejdsprogram:

1) den årlige »CEPOL Police Research and Science Conference«

2) forskningssymposiet »Policing Diversity«

3) gennemførelsessymposiet »Policing Major Public Events«.

To nye udgaver af »European Police Science and Research Bulletin« blev offentliggjort på webstedet. Rapporten »Survey on European Police Education and Bologna« blev færdiggjort. Akademiet leverede bidrag til »Stockholm Criminology Symposium« og den årlige »Conference of the European Society of Criminology«. Akademiets elektroniske bibliotek vokser støt og anvendes som videnbase for de registrerede brugere af det elektroniske netværk (e-Net).

6 — »Euromed Police II«-projektet

Euromedprojektet har nået sine operationelle mål og blev lukket den 30. september 2010.

7 — Udvekslingsprogram

Akademiets udvekslingsprogram, et etårigt projekt, startede i 2009 og sluttede i 2010. Den første udvekslingsperiode var fra oktober til december 2009, og den anden udvekslingsperiode fra januar til marts 2010. Udvekslingen havde en varighed på 12-14 dage for ledende politifolk og 18-22 dage for undervisere. Der var 51 deltagere fra 21 medlemsstater i de to første udvekslingsperioder. De prioriterede emner var nærpoliti eller organiseret kriminalitet (ledende politifolk) og læringsmiljø (undervisere). Efter ændring af tilskuddet blev det resterende budget brugt til en tredje udvekslingsperiode med deltagelse af 88 ledende politifolk.

8 — Det elektroniske netværk (e-Net)

Akademiets e-Net fik 102 000 besøg (en stigning på 34 % i forhold til 2009) (76 000) og havde ved udgangen af 20 106 226 registrerede brugere (903). Akademiets LMS (Learning Management System) viste sig at være meget nyttigt, ikke kun som støtte i forbindelse med akademiets traditionelle aktiviteter såsom kurser og seminarer, men også som platform for informationsdeling i CEPOL/ISEC-udvekslingsprogrammet og flere arbejdsgrupper. Desuden blev DMS (Document Management System) i 2010 den primære kilde til mødedokumenter for alle ledelsesgrupper, og flere grupper brugte udelukkende dette system til udsendelse af dokumenter.